CELEX: 61998TO0100(01)
Language: da
Date: 1998-10-28 00:00:00
Title: Kendelse afsagt af Retten i Første Instans (Fjerde Afdeling) den 28. oktober 1998. # Anthony Goldstein mod Kommissionen for De Europæiske Fællesskaber. # Erstatningssøgsmål - Sagen åbenbart ugrundet. # Sag T-100/98.

RETTENS KENDELSE (Fjerde Afdeling)
      28. oktober 1998 (
            *1
         )
      I sag T-100/98,
      
         Anthony Goldstein, Harrow, Middlesex (Det Forenede Kongerige), ved solicitor Raymond St John Murphy, 3, King's Bench Walk, Inner Temple, London,
      sagsøger,
      mod
      
         Kommissionen for De Europæiske Fællesskaber ved Richard Lyal, Kommissionens Juridiske Tjeneste, som befuldmægtiget, og med valgt adresse i Luxembourg hos Carlos Gómez de la Cruz, Kommissionens Juridiske Tjeneste, Wagnercentret, Kirchberg,
      sagsøgt,
      angående en påstand i henhold til EF-traktatens artikel 178 og artikel 215, stk. 2, om erstatning for den skade, sagsøgeren angiveligt har lidt som følge af offentliggørelsen på Kommissionens ansvar af en folder (»factsheet«) om anerkendelse af eksamensbeviser og kvalifikationer for alment praktiserende læger og speciallæger,
      har
      DE EUROPÆISKE FÆLLESSKABERS RET I FØRSTE INSTANS (Fjerde Afdeling)
      sammensat af afdelingsformanden, R. M. Moura Ramos, og dommerne V. Tiili og P. Mengozzi,
      justitssekretær: H. Jung
      afsagt følgende
      Kendelse
      
               1
            
            
               Sagsøgeren er britisk statsborger og har bopæl i Det Forenede Kongerige. Han har eksamensbevis som læge og som speciallæge (Certificate of Specialist Training), idet sidstnævnte eksamensbevis er opnået efter afslutningen af en specialuddannelse inden for reumatologi.
            
         
               2
            
            
               Ved stævning indleveret til Rettens Justitskontor den 30. juni 1998 har sagsøgeren anlagt sag med påstand om erstatning for den skade, han angiveligt har lidt som følge af, at Kommissionen, herunder ikke mindst på Internettet, har offentliggjort en folder (»factsheet«) om anerkendelse af eksamensbeviser og kvalifikationer for alment praktiserende læger og speciallæger.
            
         
               3
            
            
               Sagsøgeren har gjort gældende, at folderen giver et forkert indtryk af de gældende regler vedrørende speciallæger i Det Forenede Kongerige, hvorved den er udtryk for vildledende reklame som forudsat i Rådets direktiv 84/450/EØF af 10. september 1984 om indbyrdes tilnærmelse af medlemsstaternes love og administrative bestemmelser om vildledende reklame (EFT L 250, s. 17).
            
         
               4
            
            
               Vedrørende spørgsmålet om anerkendelse af eksamensbeviser og kvalifikationer for alment praktiserende læger og speciallæger i Det Forenede Kongerige er den nævnte folder, hvoraf et eksemplar er vedlagt stævningen, affattet således:
               »I — Yderligere oplysninger om EU-retten
               Grundprincip: Hvis du vil nedsætte dig som selvstændig læge eller søge arbejde som lønnet læge i et andet EU-land, skal du først have anerkendt dit eksamensbevis. Når der blot er tale om udførelse af tjenesteydelser, findes der i henhold til direktivet forenklede procedurer for den påkrævede autorisation og optagelse i lægestanden.
               Begrænsninger: 1. Anerkendelse af dit eksamensbevis er kun obligatorisk og automatisk, hvis du er indehaver af et eksamensbevis, der er opnået i et EU-land, og som er omfattet af direktivet. Den er således kun obligatorisk og automatisk for alle EU-lande, hvis eksamensbeviset giver adgang til at udøve virksomhed som alment praktiserende læge eller udøve et medicinsk speciale, der er fælles for alle EU-lande, og som er nævnt i direktivet. For de eksamensbeviser som speciallæger, der kun er fælles for visse EU-lande og omhandlet som sådanne i direktivet, er anerkcndelsen kun automatisk og obligatorisk for disse EU-lande. For de øvrige specialer, der ikke er omfattet af direktivet eller kun omfattet for værtslandets vedkommende, er anerkendelse individuel, men den opnås først, efter at værtslandet har foretaget en sammenligning mellem den uddannelse, der er opnået i hjemlandet, og den, der kan opnås i værtslandet. I påkommende tilfælde kan der også kræves en supplerende uddannelse.
               
                        2.
                     
                     
                        Også ældre uddannelser gennemført i nogle EU-lande, inden direktiverne trådte i kraft, eller uddannelser med en anden benævnelse kan godkendes på visse betingelser.
                     
                  
                        3.
                     
                     
                        Direktivet indeholder ingen bestemmelser om anerkendelse af en uddannelse, der er opnået i et tredjeland. Hvert enkelt EU-land kan dog anerkende en sådan uddannelse. I så tilfælde binder anerkendelse udelukkende det EU-land, som indrømmer den, og den gælder kun på dette lands område.
                     
                  
                        4.
                     
                     
                        Værtslandets myndigheder har tre måneder til at behandle din ansøgning om adgang til at udøve virksomhed. I tilfælde af afslag skal beslutningen være begrundet, og du skal have mulighed for at klage i værtslandet.
                        Vigtigste EU-retsakt: Rådets direktiv 93/16/EØF (EFT L 165 af 7.7.1993, s. 1), som ændret ved tiltrædelsesakten for Østrig, Finland og Sverige (EFT L 1 af 1.1.1995, s. 1).
                     
                  II — Oplysninger om formaliteter i Det Forenede Kongerige
               
                        1.
                     
                     
                        Hvor henvender du dig?
                        Alle ansøgninger indsendes til:
                        General Medical Council
                        178-202, Great Portland Street
                        London W1N 6JE
                     
                  
                        2.
                     
                     
                        Oplysninger og/eller dokumenter, de kompetente myndigheder skal have
                        Du vil bl.a. skulle forelægge:
                        
                                 a)
                              
                              
                                 en udfyldt FR7-tilmeldingsblanket [der kan fås på ovennævnte adresse]
                              
                           
                                 b)
                              
                              
                                 legitimation, der beviser, at du er statsborger i et EU-land eller et EØS-land
                              
                           
                                 c)
                              
                              
                                 dit eksamensbevis
                              
                           
                  
                        3.
                     
                     
                        Optagelsesgebyr
                        135 GBP
                     
                  
                        4.
                     
                     
                        Kontaktpunkt
                        [Se afsnit II.2.]
                     
                  
                        5.
                     
                     
                        Henvisning til britiske retsakter
                        Medical Act 1983, European Primary Medical Qualifications Regulations 1996 (SI 1996/1591) og European Specialist Medical Qualifications
                        Order 1995 nr. 3208
                     
                  III — Nyttige adresser i Det Forenede Kongerige [ud over den i afsnit II. 1 anførte]
               National Advice Centre for Postgraduate Medicine
               Third floor
               British Council
               Medlock Street
               Manchester Ml5 4PR
               Health Care Directorate (METS)
               NHS Executive
               Quarry House
               Quarry Hill
               Leeds LS2 7UE
               Hvor gør du dine rettigheder gældende? Du kan indbringe sagen for Review Board.
               I brochuren ’Borger i EU’ findes andre nyttige adresser samt oplysninger om andre foldere.«
            
         
               5
            
            
               Det fremgår således, at folderen er henvendt til personer, der ønsker at få anerkendt deres eksamensbevis eller kvalifikationer, hvorved folderen indeholder en generel orientering om gældende fællesskabsret, en fortegnelse over fællesskabsretsakter og nationale retsakter samt en fortegnelse over nyttige adresser.
            
         
               6
            
            
               Sagsøgeren har ikke nærmere anført, hvilke af de pågældende oplysninger der skulle være unøjagtige.
            
         
               7
            
            
               Kommissionen var ikke forpligtet til at give mere uddybende oplysninger, f.eks. i form af en fuldstændig gengivelse af de fællesskabsretsakter og af de nationale retsakter, der henvises til.
            
         
               8
            
            
               I øvrigt indsatte Kommissionen følgende forbehold i folderen:
               »Formålet med denne ’Borger i EU’-folder er udelukkende at orientere om EU-retten og dens gennemførelse i EU-landene. Den er udarbejdet af Europa-Kommissionen med velvillig bistand fra de nationale myndigheder (teksten er færdigredigeret den 30.10.1996). Er der tvivl om rækkevidden af de rettigheder eller forpligtelser, der følger af EU-retten, henvises til de relevante EU-rctsakter.«
            
         
               9
            
            
               Under disse omstændigheder kan sagsøgte ikke på nogen måde antages at have handlet ansvarspådragende.
            
         
               10
            
            
               Hertil kommer, at sagsøgeren ikke med føje kan gøre gældende, at han har lidt nogen personlig skade som følge af de af Kommissionen offentliggjorte oplysninger, idet den omtvistede folder, når henses til dens art og indhold, ikke kan have nogen betydning for de regler, der finder anvendelse på speciallæger, som er uddannet og udøver virksomhed i Det Forenede Kongerige.
            
         
               11
            
            
               Sagsøgte bør herefter, uden at sagens behandling fortsættes, frifindes i medfør af procesreglementets artikel 111, da sagen er åbenbart ugrundet.
            
         Sagens omkostninger
      
               12
            
            
               I henhold til procesreglementets artikel 87, stk. 2, pålægges det den tabende part at betale sagens omkostninger, hvis der er nedlagt påstand herom. Sagsøgte har i sagen nedlagt påstand om, at sagsøgeren tilpligtes at betale sagens omkostninger. Sagsøgeren har tabt sagen og bør følgelig dømmes til at betale dens omkostninger.
            
          
            
               Af disse grunde
               bestemmer
               RETTEN (Fjerde Afdeling)
            
          
            
               
                        1)
                     
                     
                        Kommissionen for De Europæiske Fællesskaber frifindes.
                     
                  
          
            
               
                        2)
                     
                     
                        Sagsøgeren betaler sagens omkostninger.
                     
                  
          
               
                  
                     Således bestemt i Luxembourg den 28. oktober 1998.
                     
                        
                           H. Jung
                           Justitssekretær
                        
                        
                           R. M. Moura Ramos
                           Afdelingsformand
                        
                     
                  
               
            (
            *1
         ) – Proccssprog: engelsk.